যোৰহাট লোকসভা সমষ্টি পুনৰ নিজৰ দখললৈ আনিবলৈ বিজেপিয়ে অব্যাহত ৰাখিছে ব্যাপক নিৰ্বাচনী প্ৰচাৰ। প্ৰতিদিনে বিজেপিৰ হাইপ্ৰফাইল নেতাই তপন গগৈৰ হৈ নিৰ্বাচনী প্ৰচাৰত নামি পৰিছে। দেওবাৰে মুখ্য মন্ত্ৰী সৰ্বানন্দ সোণোৱালে শিৱসাগৰৰ বেতবাৰীত এখন নিৰ্বাচনী সভাত অংশগ্ৰহণ কৰি বিজেপিক ভোট দিবলৈ আহ্বান জনায়।
নিৰ্বাচনী সভাত মুখ্য মন্ত্ৰীয়ে কয় যে দেশে স্বাধীনতা লাভ কৰা ৭০ বছৰ হ'ল যদিও স্বাধীনতাৰ সোৱাদ দেশৰ জনতাই যোৱা পাঁচ বছৰত প্ৰধান মন্ত্ৰী নৰেন্দ্ৰ মোদীৰ কাৰ্যকালতহে লাভ কৰিছে।
ইয়াৰ উপৰি 'নৰেন্দ্ৰ মোদীয়ে এতিয়া চাওলুং চ্যুকাফাৰ আদৰ্শ গ্ৰহণ কৰিছে। চুকাফাই যিদৰে সমমৰ্য্যদা প্ৰদানেৰে এটা বৃহৎ অসমীয়া জাতি গঢ়ি তুলিছিল, ঠিক সেইদৰে নৰেন্দ্ৰ মোদীয়ে সকলো ৰাজ্যক আস্থা আৰু সমমৰ্য্যদা প্ৰদানেৰে শক্তিশালী ভাৰতবৰ্ষ গঢ়াত ব্ৰতী হৈছে।' সোণোৱালে কয়।
আজিৰ সভাত তপন কুমাৰ গগৈ, সাংসদ কামাখ্যা প্ৰসাদ তাচা, বিজেপিৰ সভানেত্ৰী সুৰভি ৰাজকুঁৱৰী, অ'বি চি মৰ্চাৰ সভাপতি বিতুপন ৰাইদঙীয়াকে ধৰি ভালে সংখ্যক বিজেপিৰ নেতা কৰ্মী উপস্থিত থাকে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
